CELEX: 62001TA0192
Language: el
Date: 2009-09-30 00:00:00
Title: Συνεκδικασθείσες υποθέσεις T-192/01 και T-245/04: Απόφαση του Πρωτοδικείου της 30ής Σεπτεμβρίου 2009 — Lior κατά Επιτροπής και Επιτροπή κατά Lior (Ρήτρα διαιτησίας — Προγράμματα Thermie και Altener II — Συμβάσεις έργων στον τομέα προωθήσεως των ανανεώσιμων πηγών ενεργείας και της αποδοτικότητας της ενέργειας — Παραδεκτό — Αίτημα πληρωμής — Δικαιολόγηση του κόστους — Αίτημα επιστροφής των ποσών που προκαταβλήθηκαν — Αγωγές αποζημίωσης)

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/34
            
         Απόφαση του Πρωτοδικείου της 30ής Σεπτεμβρίου 2009 — Lior κατά Επιτροπής και Επιτροπή κατά Lior
   (Συνεκδικασθείσες υποθέσεις T-192/01 και T-245/04) (1)
   
   (Ρήτρα διαιτησίας - Προγράμματα Thermie και Altener II - Συμβάσεις έργων στον τομέα προωθήσεως των ανανεώσιμων πηγών ενεργείας και της αποδοτικότητας της ενέργειας - Παραδεκτό - Αίτημα πληρωμής - Δικαιολόγηση του κόστους - Αίτημα επιστροφής των ποσών που προκαταβλήθηκαν - Αγωγές αποζημίωσης)
   2009/C 282/63
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα στην υπόθεση T-192/01: Lior GEIE (Βρυξέλλες, Βέλγιο) (εκπρόσωποι: αρχικώς V. Marien και J. Choucroun, στη συνέχεια V. Marien, δικηγόροι)
   
      Καθής στην υπόθεση T-192/01: Επιτροπή των Ευρωπαϊκών Κοινοτήτων (εκπρόσωποι: αρχικώς H. Støvlbæk επικουρούμενος από τον M. Bra, δικηγόρο, στη συνέχεια H. Støvlbæk και M. Κωνσταντινίδης, επικουρούμενοι από τον B. Wägenbaur, δικηγόρο)
   
      Ενάγουσα στην υπόθεση T-245/04: Επιτροπή των Ευρωπαϊκών Κοινοτήτων
   
      Καθών στην υπόθεση T-245/04: Lior GEIE και Lior International NV (Hoeilaart, Βέλγιο) (εκπρόσωπος: V. Marien)
   
      Αντικείμενο
   
   Δύο αγωγές βάσει του άρθρου 238 ΕΚ που ασκήθηκαν αντιστοίχως από τη Lior GEIE και την Επιτροπή κατόπιν επτά συμβάσεων που σύναψαν η Επιτροπή και η Lior στο πλαίσιο του προγράμματος Thermie και μιας συμβάσεως συναφθείσας από την Επιτροπή και τη Lior στο πλαίσιο του προγράμματος Altener II.
   
      Διατακτικό
   
   Το Πρωτοδικείο αποφασίζει:
   
               1)
            
            
               Υποχρεώνει τη Lior GEIE να καταβάλει στην Επιτροπή:
               
                           —
                        
                        
                           6 156,75 ευρώ για τις συμβάσεις Biogaz, Biomasse και Maxibrochure bioclimatique, με τους νόμιμους τόκους από την 28η Φεβρουαρίου 2002 σύμφωνα με το επιτόκιο της Ευρωπαϊκής Κεντρικής Τράπεζας που είχε εφαρμογή στις πράξεις κύριας αναχρηματοδότησης σε ευρώ τον Φεβρουάριο του 2002 προσαυξημένο κατά μιάμιση μονάδα έως τις 31 Δεκεμβρίου 2002 και κατά τρεισήμισι μονάδες από την 1η Ιανουαρίου 2003, μέχρι πλήρους εξοφλήσεως,
                        
                     
                           —
                        
                        
                           16 325,11 ευρώ για τη σύμβαση Biomasse, με τους νόμιμους τόκους από τις 30 Ιουνίου 2002 σύμφωνα με το επιτόκιο της Ευρωπαϊκής Κεντρικής Τράπεζας που είχε εφαρμογή στις πράξεις κύριας αναχρηματοδότησης σε ευρώ τον Ιούνιο του 2002 προσαυξημένο κατά μιάμιση μονάδα έως τις 31 Δεκεμβρίου 2002 και κατά τρεισήμισι μονάδες από την 1η Ιανουαρίου 2003, μέχρι πλήρους εξοφλήσεως,
                        
                     
                           —
                        
                        
                           3 980 ευρώ για τη σύμβαση Wind Energy, με τους νόμιμους τόκους στις 15 Ιανουαρίου 2002 σύμφωνα με το επιτόκιο της Ευρωπαϊκής Κεντρικής Τράπεζας που είχε εφαρμογή στις πράξεις κύριας αναχρηματοδότησης σε ευρώ τον Ιανουάριο του 2002 προσαυξημένο κατά μιάμιση μονάδα έως τις 31 Δεκεμβρίου 2002 και κατά τρεισήμισι μονάδες από την 1η Ιανουαρίου 2003, μέχρι πλήρους εξοφλήσεως,
                        
                     
                           —
                        
                        
                           36 000 ευρώ για τη σύμβαση Transport, με τους νόμιμους τόκους στις 31 Αυγούστου 2001 σύμφωνα με το επιτόκιο της Ευρωπαϊκής Κεντρικής Τράπεζας που είχε εφαρμογή στις πράξεις κύριας αναχρηματοδότησης σε ευρώ τον Αύγουστο του 2001 προσαυξημένο κατά μιάμιση μονάδα έως τις 31 Δεκεμβρίου 2002 και κατά τρεισήμισι μονάδες από την 1η Ιανουαρίου 2003, μέχρι πλήρους εξοφλήσεως,
                        
                     
                           —
                        
                        
                           36 000 ευρώ για τη σύμβαση Photovoltaïque, με τους νόμιμους τόκους από τις 31 Αυγούστου 2001 σύμφωνα με το επιτόκιο της Ευρωπαϊκής Κεντρικής Τράπεζας που είχε εφαρμογή στις πράξεις κύριας αναχρηματοδότησης σε ευρώ τον Αύγουστο του 2001 προσαυξημένο κατά μιάμιση μονάδα έως τις 31 Δεκεμβρίου 2002 και κατά τρεισήμισι μονάδες από την 1η Ιανουαρίου 2003, μέχρι πλήρους εξοφλήσεως.
                        
                     
         
               2)
            
            
               Υποχρεώνει τη Lior GEIE να καταβάλει στην Επιτροπή 32 800 ευρώ για τη σύμβαση Agores, με τους νόμιμους τόκους από τις 28 Φεβρουαρίου 2003 σύμφωνα με το επιτόκιο της Ευρωπαϊκής Κεντρικής Τράπεζας που είχε εφαρμογή στις πράξεις κύριας αναχρηματοδότησης σε ευρώ τον Φεβρουάριο του 2003 προσαυξημένο κατά μιάμιση μονάδα, μέχρι πλήρους εξοφλήσεως.
            
         
               3)
            
            
               Παρέλκει η έκδοση αποφάσεως επί της αγωγής της Επιτροπής στην υπόθεση T-245/04 με αίτημα να υποχρεωθεί αλληλεγγύως η Lior International NV να καταβάλει τα οφειλόμενα από τη Lior ποσά.
            
         
               4)
            
            
               Καταδικάζει τη Lior να φέρει, πέραν των δικών της εξόδων που αφορούν τη διαδικασία της κύριας δίκης στις συνεκδικασθείσες υποθέσεις T-192/01 και T-245/04, και το ένα τέταρτο των εξόδων της Επιτροπής που αφορούν τη διαδικασία ασφαλιστικών μέτρων.
            
         
               5)
            
            
               Καταδικάζει τη Lior να φέρει το σύνολο των εξόδων της που αφορούν τη διαδικασία ασφαλιστικών μέτρων στην υπόθεση T-192/01 R.
            
         
               6)
            
            
               Η Επιτροπή φέρει τα τρία τέταρτα των εξόδων της που αφορούν τη διαδικασία της κύριας δίκης στην υπόθεση T-192/01 και τα τρία τέταρτα των εξόδων της που αφορούν τη διαδικασία κατά της Lior στην υπόθεση T-245/04.
            
         
               7)
            
            
               Η Επιτροπή φέρει τα έξοδά της που αφορούν την αγωγή κατά της Lior International στην υπόθεση T-245/04.
            
         
               8)
            
            
               Καταδικάζει τη Lior International να φέρει τα έξοδά της.
            
         
      (1)  ΕΕ C 303 της 27.10.2001.